
A vízminőséget károsan befolyásoló ipari káresemények elemzése katasztrófavédelmi szempontok alapján

Dolgozatom témája az életünk és magának az élet kialakulásának egyik alapfeltétele, a legfontosabb nyersanyagunk a víz, és hozzá kapcsolódóan olyan káresemények katasztrófavédelmi szempontból való elemzése, amelyek befolyásolják vízkészleteink minőségét. Vizeink védelmére kiemelt hangsúlyt kell fektetni, ennek okán megvizsgáltam azokat a jogszabályokat, amelyek a vízkészleteinkkel történő megfelelő gazdálkodást és azok védelmét szolgálja. Az elmúlt évtizedekben számos olyan vízminőséget károsító esemény következett be, amelyeknek feldolgozásával és a megfelelő következtetések levonásával csökkenést érhetünk el a jövőbeni bekövetkezések gyakoriságában. A káresemények áttekintését követően levonható a következtetés, miszerint leggyakrabban az emberi tevékenység tehető felelőssé a szennyezésért. A vizeinket érintő káresemények több évtizedre meghatározhatja azok minőségét, ezért a vízszennyezések megelőzése és a megfelelő elhárítás érdekében folyamatos fejlesztések szükségesek, mind a jogszabályi mind a technológia térben. Megvizsgáltam hazai és külföldi szakirodalmat, majd olyan megoldások után kutattam, amely minimális költség mellett tud jelentős biztonsági szintemelkedést okozni a vízvédelem kapcsán. Az ebből kifolyólag tett javaslatom hozzájárulhat a hatóság munkájához és az ipari felhasználók biztonságának megalapozásához, annak magasabb szintre emelésében, egy könnyen hozzáférhető és speciális információtárral a káresemények bekövetkezésének valószínűsége minimalizálható. A befejező rész rögzíti, hogy a vizek védelme olyan nemzetközi összefogást igényel, amely során a nem a gazdasági érdekek érvényesítése az elsődleges szempont.



